സാമ്ബത്തിക പ്രതിസന്ധി: ലൈറ്റ് ആന്ഡ് സൗണ്ട് ഉടമ ആത്മഹത്യ ചെയ്തു കൊല്ലം: സാമ്ബത്തിക പ്രതിസന്ധിയെ തുടര്ന്ന് ലൈറ്റ് ആന്ഡ് സൗണ്ട് ഉടമ ജീവനൊടുക്കിയ നിലയില്. മുളവന കൈതക്കോട്ട് കല്ലു സൗണ്ട്സ് ഉടമ വാറൂര് കൃഷ്ണവിലാസത്തില് സുമേഷി47നെയാണു തിങ്കളാഴ്ച രാവിലെ വീട്ടില് തൂങ്ങിമരിച്ച നിലയില് കണ്ടെത്തിയത്. കോവിഡ് ലോക്ഡൗണിനെ തുടര്ന്നുണ്ടായ സാമ്ബത്തിക പ്രതിസന്ധിയാണ് ജീവനൊടുക്കാന് ഇടയാക്കിയത് എന്നാണു ബന്ധുക്കള് പറയുന്നത്. കഴിഞ്ഞ ലോക്ഡൗണിന് മുമ്ബ് ഭാര്യയുടെയും തന്റെയും പേരിലുള്ള വസ്തുവകകള് ജില്ലാ സഹകരണ ബാങ്കില്നിന്നും അര്ബന് ബാങ്കില് നിന്നും പണയപ്പെടുത്തി വായ്പയെടുത്താണ് സുമേഷ് കല്ലു സൗണ്ട്സ് എന്ന പേരില് സ്ഥാപനം തുടങ്ങിയത്. എന്നാല് ലോക്ഡൗണില് പൊതുപരിപാടികള് ഇല്ലതായതോടെ ജോലി കുറഞ്ഞു. സാമ്ബത്തിക പ്രതിസന്ധിയെ തുടര്ന്ന് സ്ഥാപനം അടച്ചുപൂട്ടി. ഇതോടെ സുമേഷും കുടുംബവും കടുത്ത സാമ്ബത്തിക ദുരിതത്തിലായിരുന്നു. ലൈറ്റ് ആന്ഡ് സൗണ്ട്സ് ആരംഭിച്ചതിനെത്തുടര്ന്നുണ്ടായ സാമ്ബത്തിക ബുദ്ധിമുട്ടിനെക്കുറിച്ച് നിരവധി തവണ സുഹൃത്തുക്കളോട് സുമേഷ് പറഞ്ഞിരുന്നു. ലൈറ്റ് ആന്ഡ് സൗണ്ട്സ് വര്ക്കിനായി സുമേഷ് വാങ്ങിയ ഉപകരണങ്ങളും നശിച്ചു. സുമേഷ് പച്ചക്കറി കച്ചവടം ഉള്പ്പെടെ മറ്റ് തൊഴിലുകളിലേക്കും തിരിഞ്ഞിരുന്നു. വീടും വസ്തുവും ജിപ്തിയിലാണെന്ന് ഭാര്യ സുജിത പറയുന്നു. എന്നാല് എത്ര രൂപ ബാധ്യത ഉണ്ടെന്നുള്ള വിവരം ഇവര്ക്കറിയില്ല. മക്കള് ദീക്ഷിത്, ആദിത്യ.